Հայրենական ռազմապատմական թանգարան

**Հայրենական ռազմական պատմության թանգարան** *(Музей отечественной военной истории),* ռազմական պատմության թանգարան, որը հիմնադրվել է 2014 թվականին, Մոսկվայի մարզի Իստրա քաղաքային շրջանի Պադիկովո գյուղի «Դիվնի» («Дивный») ձիասպորտի ակումբի տարածքում: 

Թանգարանի ցուցանմուշները նվիրված են ռուսական և խորհրդային բանակների պատմությանը` 19-րդ դարից մինչև մեր օրերը և 1941-1945 թվականների Հայրենական մեծ պատերազմին: Թանգրանում ներկայացված է ԽՍՀՄ և Եվրոպայի տարածքում Նացիստական Գերմանիայի և նրա դաշնակիցների հետ պատերազմի բոլոր փուլերը:

Թանգարանը գտնվում է հենց այն վայրերում, որտեղ 1941 թվականին խորհրդային զինվորները կասեցրել են գերմանական առաջխաղացումը դեպի Մոսկվա։ Այս մարտերը պատմության մեջ մտել են որպես Պավլո-Սլոբոդայի պլացդարմի համար մարտեր։ Այս վայրերում Մոսկվայի պաշտպանությունը ղեկավարել է 108-րդ հրաձգային դիվիզիան՝ գեներալ-մայոր Իվան Ի. Բիրիչևի հրամանատարությամբ: 108-րդ հրաձգային դիվիզիայի 10 000 մարդկանցից 1941 թվականի երկու շաբաթ տևած (նոյեմբերի 20-ից դեկտեմբերի 5-ը) մարտերից հետո ողջ են մնացել ոչ ավելի, քան ութ հարյուր զինվոր։

Թանգարանի գործունեությունն ուղղված է Հայրենական մեծ պատերազմի տարիներին խորհրդային ժողովրդի սխրագործության հիշատակը հավերժացնելուն։ Թանգարանում տեղի են ունենում տոնական միջոցառումներ, հանդիպումներ դպրոցականների և Հայրենական մեծ պատերազմի վետերանների հետ:

## Ստեղծման պատմություն
ձախից|մինի|225x225փքս|2014 թվականի մայիսի 9-ին թանգարանի բացման առաջին էքսկուրսիա
Թանգարանը բացվել է 2014 թվականի մայիսի 9-ին: Դրան նախորդել են թանգարանի հավաքածուում ներառված ռազմական տեխնիկայի վերականգնման, թանգարանի շենքի կառուցման և ցուցահանդեսի ձևավորման երկարատև աշխատանքը: Հաղթանակի 69-րդ տարեդարձին առաջին էքսկուրսիաներն են անցկացվել թանգարանային սրահներում։ Տոնակատարությանը հրավիրված էին շրջանի պատերազմի և աշխատանքի վետերաններ, 1941 թվականի մարտերի ականատեսներ։

Թանգարանի ցուցանմուշների հավաքածուն անընդհատ աճում է, թանգարանը բաց է ամեն օր, բոլոր էքսկուրսիաներն անվճար են։

Ռուսական ռազմական պատմության թանգարանի գործունեությունը ֆինանսավորվում է «Գարանտ» ընկերության աջակցությամբ։ Թանգարանի տնօրենն ու հիմնադիրը Դմիտրի Վիկտորովիչ Պերշեևն է։

2017 թվականի մայիսի 4-ին բացվել է թանգարանի երկրորդ մասնաշենքը, որտեղ կենտրոնացված են 19-20-րդ դարերի Ռուսաստանի ռազմական պատմության մեջ տեղի ունեցած բոլոր ամենահետաքրքիր ու կարևոր իրադարձությունները։ Հավաքածուն հավաքվել է 5 տարվա ընթացքում։

2017 թվականի նոյեմբերի 18-ին՝ Ստալինգրադում խորհրդային հակահարձակման 75-ամյակի նախօրեին, թանգարանում բացվել է տանկային մասնաշենք, որտեղ զրահատեխնիկայի վերականգնված նմուշները պահվում են օպտիմալ ջերմաստիճանում և պաշտպանված են արևի և ջրի ազդեցությունից։

2018 թվականի դեկտեմբերի 1-ին թանգարանը բացել է հրետանային մասնաշենքը, որը թանգարանային համալիրի չորրորդ մասնաշենքն է։ Այստեղ են գտնվում «Կատյուշա»-ի իրավահաջորդները՝ հետպատերազմյան բազմակի հրթիռային համակարգեր, ինչպես նաև ինքնագնաց հրացաններ և ժամանակակից ինքնագնաց հրետանային և հակաօդային կայանքներ:

## Ցուցադրություն
Թանգարանային համալիրը ներառում է ցուցանմուշների երկու մասնաշենք, տանկային մասնաշենք, ինքնագնաց հրետանային մասնաշենք և հրափողային հրետանային համակարգերով ցուցադրական տարածք։

## Թանգարանի սրահներում
### Հայրենական մեծ պատերազմ (1941-1945)
մինի|Հրազենի ցուցադրման ստենդ
Ներկայացված են պատերազմի ժամանակաշրջանի ցուցանմուշներ: Այդ թվում զենքեր՝ գնդացիրներ, հրացաններ, ատրճանակներ, ավտոմատ զենքեր, նռնակների կապոցներ, զինվորական համազգեստներ, պարգևներ, ռազմական գործողությունների քարտեզներ, պատերազմի ժամանակների պաստառներ, պատերազմի ժամանակաշրջանի թերթեր և այլ արխիվային փաստաթղթեր: Այստեղ հավաքված են նաև զինվորների անձնական իրերը, օրինակ՝ նամակներ ռազմաճակատից և լուսանկարներ։

Ցուցահանդեսը պատմում է Հայրենական մեծ պատերազմի բոլոր փուլերի և, մասնավորապես, Մոսկվայի մատույցներում, այդ թվում՝ Պադիկովո գյուղում ռազմական գործողությունների մասին։

Թանգարանի ստենդներից մեկը՝ «Պատերազմը կնոջ գործ չէ», նվիրված է այն կանանց, ովքեր պատերազմի ժամանակ դրսևորել են քաջություն և խիզախություն՝ ծառայելով Կարմիր բանակում որպես բուժքույրեր, դիպուկահարներ և օդաչուներ:
ձախից|մինի|ГАЗ-М-1 մակնիշի ավտոմեքենայի վերանորոգված սրահ
Թանգարանի ցուցադրությանը ներկայացված են բազմաթիվ եզակի ցուցանմուշներ՝ 20 մմ РЕС հակատանկային հրացան, Մաքսիմ Տոկարևի (МТ) հետևակային և տանկային գնդացիրներ, 1910 թվականի 114 մմ տրամաչափի հաուբից` արտադրված Քովենտրիում (Մեծ Բրիտանիա) ռուսական կառավարության պատվերով, և Т-20 «Կոմսոմոլեց» հրետանային քարշակ:

Այստեղ՝ թանգարանի տանիքի տակ, պահվում են հրետանային զենքեր, մեքենաներ և մոտոցիկլետներ, որոնք պահանջում են խնամքով վերաբերմունք։ Վերականգնվել է ոչ միայն մեքենաների արտաքին տեսքը, այլև բոլոր մեխանիզմներն ու ինտերիերը։
մինի|С65 «Ստալինեց» տրակտոր վերականգնումից առաջ և հետո
Թանգարանի առանձնահատուկ հպարտությունը *С65 «Ստալինեց»* տրակտորն է, որը հայտնի է իր դժվարին պատմությամբ: Հայրենական մեծ պատերազմի ժամանակ նման մեքենաների միջոցով քաշում էին ծանր հրետանային և խոշոր տրամաչափի հաուբիցները։ Այս տրակտորն օգտագործվել է Տվերի մարզի Ուսոդիցե լճի վրա գտնվող ռազմական օդանավակայանում: 1942-1943 թվականների ձմռանը ձյունը մաքրելիս տրակտորն ընկել էր սառույցից հալված փոսը, և կարմիր բանակի տրակտորիստը մահացել է։ 2013 թվականի ամռանը որոնողներն ինը մետր խորությունից բարձրացրել են С65 «Ստալինեց»-ը։ Կարմիր բանակային տրակտորիստը հայտնաբերվել և թաղվել է: Մեքենան վերականգնելու համար պահանջվել է երկու տարի. այն այժմ լիովին վերականգնված է և տեխնիկապես նույնական է հրետանային քարշակներին, որոնք օգտագործվել են Ռուսաստանում 1941-1945 թվականների պաշտպանության տարիներին:

2016 թվականի հոկտեմբերին Մոսկվայի ճակատամարտի 75-ամյակի կապակցությամբ թանգարանի աշխատակիցները վերականգնել են եզակի *БА-64Б* զրահամեքենան: Վերականգնման ժամանակ օգտագործված մասերի 99%-ը բնօրինակ են:

### Ռուսաստանի ռազմական պատմություն (1801-2000)
մինի|Սառը զենքերը թանգարանի հավաքածուում
Ցուցահանդեսը ներկայացնում է վերջին 200 տարվա ընթացքում բոլոր ռազմական արշավների ընթացքում ռազմական գործողությունների ընթացքը: Տեղեկատվական նյութերն ու ցուցանմուշները լրացնում են միմյանց։ Թանգարանի սրահներում կարելի է տեսնել.

* 19-20-րդ դարերի ծառայողական հրազենային և սառը զենքերի ամբողջական հավաքածու
* ռուսական բանակի և նավատորմի նախահեղափոխական շրջանի պարգևներ
* Նախապատերազմյան շրջանի Կարմիր բանակի բոլոր պարգևները
* եզակի փաստաթղթեր
* համազգեստների և զինտեխնիկայի հավաքածուներ:

Առաջին հարկում առաջին աշխարհամարտի հրետանու ցուցահանդեսն է, որոնց թվում կան բազմաթիվ հազվագյուտ և նույնիսկ եզակի օրինակներ։ Օրինակ՝ Անգլիայից հատուկ պայմանագրով ռուսական բանակին մատակարարված արագ կրակի թնդանոթ (հաուբից), կամ 1795 թվականին Պետրոզավոդսկի Ալեքսանդրովյան թնդանոթի ձուլարանում արտադրված նավային թնդանոթ։
մինի|Կայծքարային հրազենը թանգարանի հավաքածուում
ձախից|մինի|1913 թվականի արտադրության 3 դյույմանոց (76 մմ) կարճափող թնդանոթը թանգարանի սրահում
մինի|Ռուսական բանակի ¼-փութ դաշտային «Միաեղջյուր» (''Единорог'') հաուբից, 1805 թվականի արտադրության
Թանգարանի հազվագյուտ ցուցանմուշներից մեկը 3 դյույմանոց 1913 թվականի կարճ թնդանոթի մոդելն է, որն արտադրվել է Պուտիլովի գործարանում 1914 թվականին`  փոքր քանակով։ Պադիկովոյի ցուցանմուշը պատրաստվել է 1917 թվականին, և այն թերևս միակն է, որը պահպանվել է նախկին ԽՍՀՄ տարածքում:

1926 թվականի մոդելի տաչանկան վերականգնվել է վերականգնողների կողմից։ Մասնագետները փորձել են պահպանել բնօրինակ ներկը և տարրերը։ 1920-1930-ական թվականներին Կարմիր բանակը նման տաչանկաներն օգտագործել է՝ որպես շարժական գնդացրային դիրքերի հետևակայիններին աջակցելու համար։

Թանգարանում ցուցադրված մրցանակները ներառում են քիչ հայտնի մրցանակներ, որոնք հետաքրքրում են կոլեկցիոներներին, օրինակ՝ «Վարյագի և Կորեեցի ճակատամարտի համար» մեդալը: Այս մեդալներից 697-ը շնորհվել են հածանավի և ծովագնաց հրետանավի անձնակազմի անդամներին ռուս-ճապոնական պատերազմի առաջին ծովային ճակատամարտի համար:

Տուլայի զենքի պետական ​​թանգարանի հրազենի փորձագետ Ալեքսեյ Կլիշինը բարձր է գնահատել Ռուսական ռազմական ցուցահանդեսում ներկայացված զենքի նմուշները. «Մենք իրականում ունենք երկու բարձր մակարդակի զենքի թանգարան, դրանք Սանկտ Պետերբուրգի և Տուլայի ռազմապատմական թանգարաններն են, այս թանգարանը կարելի է անվանել երրորդը նրանցից հետո: Այստեղ զենքեր կան, որոնք այլ թանգարանների հավաքածուներում չկան»։

## Ցուցահանդեսային տարածք, տանկային և հրետանային մասնաշենքեր
ձախից|մինի|Թանգարանի հյուրերը БТР-40-ի վրա 2015 թվակնի մայիսի 9-ին
Թանգարանի շենքին կից ցուցադրական տարածքում ցուցադրված է հրետանի։ Տանկային շենքում ներկայացված են տանկեր և ինքնագնաց հրետանային համակարգեր, իսկ հրետանային շենքում ներկայացված են հետպատերազմյան ինքնագնաց հրետանային համակարգեր և զենիթային կայանքներ։

Թանգարանի բոլոր ցուցանմուշները ապառազմականացված են, բայց միևնույն ժամանակ խնամքով վերականգնված: Դրանց արտաքին տեսքը, տեխնիկական առանձնահատկությունները և ինտերիերի դիզայնը լիովին համապատասխանում են հայրենական բանակի կողմից Հայրենիքի պաշտպանության համար օգտագործվող մոդելներին։ Թանգարանի հավաքածուի սարքավորումների մեծ մասը խորհրդային ժամանակաշրջանից է, պատերազմի և հետպատերազմյան տարիներից, բայց կան նաև առաջին համաշխարհային պատերազմիժամանակաշրջանի և ժամանակակից շրջանի ցուցանմուշներ, ինչպիսիք են T-90 տանկը, ինքնագնաց 2С19 «Մստա-Էս» հաուբիցը:

Հավաքածուի յուրաքանչյուր ռազմական մեքենա ունի իր պատմությունը:
մինի|225x225փքս|T-34-85 տանկը սարքին վիճակում շարժման մեջ՝ 2015 թվականի մայիսի 9-ին տոնակատարության ժամանակ
Օրինակ, T-34-85 տանկը, որը պահվում էր Ռուսական ռազմական պատմության թանգարանում, մասնակցել է Հարավսլավիայի 1944 թվականի մարտերին, այնուհետև նվիրվել է Հարավսլավիայիժողովրդական բանակին: Այն արդեն տեղադրվել էր պատվանդանի վրա՝ որպես հուշարձան, սակայն ծառայության է վերադարձվել 1995 թվականին, երբ սկսվել է Հարավսլավիայի քաղաքացիական պատերազմը։ Մարտերի ժամանակ տանկը վնասվել է և բելգիացի մի գործարար այն գնել է որպես մետաղի ջարդոն։ Տանկը վերագնվել է թանգարանի հավաքածուի համար և այժմ պատվավոր տեղ է զբաղեցնում ցուցահանդեսում։

Թանգարանը նաև փրկել է ИСУ-152 հրետանային ինքնագնաց համակարգը, որը Հայրենական մեծ պատերազմի ժամանակ ստացել է «գազանորս» («Зверобой») մականունը՝ իր բարձր մարտական հատկանիշների համար: Թանգարանն այն նույնպես փրկել է ջարդոնից: Այս մեքենան օգտագործվել է օդանավակայաններից մեկում որպես թիրախ, բայց ոչ թե կրակելու, այլ թիրախային համակարգերի ռադիոգրավման (ռադիոկապի հաստատում ռադիոկառավարվող սարքավորումներով) վարժանքների համար։ Այժմ մեքենան ամբողջությամբ վերականգնված է, և այցելուները կարող են տեսնել «Վագր» և «Պանտերա» տանկերը ոչնչացնողի ինքնագնաց համակարգը:

Թանգարանն ունի նաև մի քանի արտասովոր ցուցանմուշներ՝ *НКЛ-26* զրահապատ ինքնագնաց աերոսահնակները, որոնք աշխատում են օդանավի օդային պտուտակային շարժիչով: 1944 թվականի հունվարին *Նովգորոդ-Լուգա գործողության* ընթացքում «Աերոսահնակներն» ապահովել են պարեկային և մարտական անվտանգությունը Կյանքի ճանապարհի երկայնքով և անցել են Իլմեն լիճը: Կամ *ЗИС-21* մեքենան *НАТИ Г-14* գազի գեներատորով, որը թույլ էր տալիս վարել առանց բենզինի` պարզ վառելիքից (վառելափայտ, տորֆ, ծղոտ և կոներ) ստացված այրվող գազով: Հայրենական մեծ պատերազմի տարիներին բենզինի դեֆիցիտի պայմաններում գազային գեներատորով մեքենաները փոխադրումների զգալի ծավալ են իրականացրել։

## Ցուցադրության ցանկ
Թանգարանի կայքում ներկայացված է հրետանու, ավտոմոբիլային և զրահատեխնիկայի ամբողջական ցանկը:

## Պատկերասրահ

Պատկեր:Танк_МС-1.jpg|link=Файл:Танк_МС-1.jpg|МС-1(Т-18) տանկ
Պատկեր:Хт-26.jpg|link=Файл:Хт-26.jpg|ХТ-26 քիմիական տանկ
Պատկեր:Валентайн.JPG|link=Файл:Валентайн.JPG|alt=Mk.III «Վալենթայն» բրիտանական թեթև տանկ|Mk.III «Վալենթայն» բրիտանականթեթև տանկ
Պատկեր:Т-44_3.jpg|link=Файл:Т-44_3.jpg|Т-44 Միջին տանկ
Պատկեր:Средний_танк_Т-34-76.jpg|link=Файл:Средний_танк_Т-34-76.jpg|Т-34 միջին տանկ
Պատկեր:Средний_танк_Т-34-85.jpg|link=Файл:Средний_танк_Т-34-85.jpg|Т-34-85 միջին տանկ
Պատկեր:ИС-3.JPG|link=Файл:ИС-3.JPG|ИС-3 ծանր տանկ
Պատկեր:Легкий_плавающий_танк_ПТ-76_-2.jpg|link=Файл:Легкий_плавающий_танк_ПТ-76_-2.jpg|ПТ-76 թեթև լողացող տանկ
Պատկեր:Танк_Т-90.jpg|link=Файл:Танк_Т-90.jpg|Т-90 տանկ
Պատկեր:Танки_Т-80_и_Т-90_в_музее.jpg|link=Файл:Танки_Т-80_и_Т-90_в_музее.jpg|Т-80 և Т-90 տանկեր
Պատկեր:В_танковом_корпусе_музея_в_Падиково_-_3.jpg|link=Файл:В_танковом_корпусе_музея_в_Падиково_-_3.jpg|Թանգարանի տանկերի շենքում
Պատկեր:В_танковом_корпусе_музея_в_Падиково_-_2.jpg|link=Файл:В_танковом_корпусе_музея_в_Падиково_-_2.jpg|Թանգարանի տանկերի շենքում
Պատկեր:В_танковом_корпусе_музея_в_Падиково.jpg|link=Файл:В_танковом_корпусе_музея_в_Падиково.jpg|Թանգարանի տանկերի շենքում
Պատկեր:БА-6_в_музее_1.jpg|link=Файл:БА-6_в_музее_1.jpg|БА-6 թեթև զրահամեքենա
Պատկեր:БРДМ_в_музее_1.jpg|link=Файл:БРДМ_в_музее_1.jpg|БРДМ զրահա-հետախուզական և պարեկային մեքենա
Պատկեր:БМ-13_Катюша.jpg|link=Файл:БМ-13_Катюша.jpg|БМ-13 «Կատյուշա» համազարկային կրակի ռեակտիվ համակարգ
Պատկեր:Реактивная_система_залпового_огня_БМ-14.jpg|link=Файл:Реактивная_система_залпового_огня_БМ-14.jpg|БМ-14 համազարկային կրակի ռեակտիվ համակարգ
Պատկեր:Д-1_3.JPG|link=Файл:Д-1_3.JPG|Д-1 152 մմ տրամաչափի հաուբից, 1943 թվականի մոդել
Պատկեր:52-К.JPG|link=Файл:52-К.JPG|alt=52-К 85 մմ տրամաչափի հակաօդային զենիթային թնդանոթ 1939 թվականի մոդել|52-К 85 մմ տրամաչափիհակաօդային զենիթային թնդանոթ1939 թվականի մոդել
Պատկեր:45-линейная_гаубица.JPG|link=Файл:45-линейная_гаубица.JPG|45 գծային (114 մմ) արագ կրակող հաուբից, 1910 թվականի մոդել
Պատկեր:Гаубица_152-мм_обр_1910_года_в_музее_1.jpg|link=Файл:Гаубица_152-мм_обр_1910_года_в_музее_1.jpg|alt=152-мм դաշտային հաուբից 1910 թվականի մոդել|152-մմ դաշտային հաուբից 1910 թվականի մոդել
Պատկեր:Артиллерия_ВОВ.jpg|link=Файл:Артиллерия_ВОВ.jpg|Ռուսական ռազմական պատմության թանգարանում ցուցադրված հրետանին
Պատկեր:ГАЗ-М-1.JPG|link=Файл:ГАЗ-М-1.JPG|ГАЗ-М-1 ավտոմոբիլ
Պատկեր:Историческая_колонна_День_Победы_2014_1.jpg|link=Файл:Историческая_колонна_День_Победы_2014_1.jpg|Վիլիս (Willys MB) ամերիկյան բանակի մեքենա
Պատկեր:Историческая_колонна_День_Победы_2014.jpg|link=Файл:Историческая_колонна_День_Победы_2014.jpg|ГАЗ-ММ բեռնատար (մեկուկես տոննանոց մեքենա)
Պատկեր:Экспонаты_Музея_отечественной_военной_истории.jpg|link=Файл:Экспонаты_Музея_отечественной_военной_истории.jpg|«Հառլեյ-Դևիդսոն» (Harley-Davidson WLA 42) մոտոցիկլետ
Պատկեր:Полевая_кухня_КП-42.jpg|link=Файл:Полевая_кухня_КП-42.jpg|КП-42 դաշտային խոհանոց
Պատկեր:Мотоцикл_ПМЗ-А-750.jpg|link=Файл:Мотоцикл_ПМЗ-А-750.jpg|ПМЗ-А-750 մոտոցիկլետ


## Տոներ, տոնակատարություններ և կրթական միջոցառումներ թանգարանում
ձախից|մինի|Ինտերակտիվ ծրագիր՝ կրակոց գնդացիրից
Հայրենիքի պաշտպանի և Հաղթանակի օրը Ռուսաստանի ռազմական պատմության թանգարանը բաց տոնակատարություններ է անցկացնում բոլոր բնակիչների և այլ հյուրերի համար: Հրավիրվում են վետերաններ։ Այս օրերին թանգարանում տեղի են ունենում էքսկուրսիաներ, տոնական համերգային ծրագիր և մարտական մեքենաների՝ տանկերի, զրահափոխադրիչների, բեռնատարների հանպատրաստից տոնական շքերթ դեպի Իստրայի շրջանի ռազմական փառքի հուշարձաններ։ Յուրաքանչյուր երեխա կարող է ոչ միայն նստել տանկի մեջ, այլև ընթանալ դրա մեջ: Ինտերակտիվ ծրագրեր են անցկացվում փոքր զենքերի օրինակներով, ինչպիսիք են «Կալաշնիկով» ինքնաձիգը, «Մոսինի» հրացանը, «ППШ» Շպագինի գնդացիրը և այլն:
[մինի|Ռուսաստանի հերոս [Ալեքսեյ Բոտյան|Ա. Ն. Բոտյանը Ռուսաստանի ռազմական պատմության թանգարանում]]
Թանգարանը ոչ միայն ռազմական տեխնիկայի ցուցադրություն է, այլ կրթական կազմակերպություն, որի նպատակն է մատաղ սերունդներին փոխանցել Հայրենական մեծ պատերազմի հիշողությունը, ժողովրդի ճակատագիրը կրած դժվարությունների ու փորձությունների մասին, որոնց հաղթահարումը հանգեցնում է Հաղթանակի։ Եվ թանգարանի հաճախակի հյուրերն են և՛ երիտասարդները, և՛ վետերանները։

2015 թվականի մարտի 23-ին Ռուսաստանի ռազմական պատմության թանգարանում տեղի է ունեցել Մոսկվա քաղաքի և Մոսկվայի մարզի դպրոցականների հանդիպումը Ռուսաստանի հերոս Ալեքսեյ Նիկոլաևիչ Բոտյանի հետ: Հանդիպմանը մասնակցել է Իստրայի շրջանի վարչակազմի ղեկավարությունը։ Պատմելով Երկրորդ համաշխարհային պատերազմի տարիներին ռազմական գործողություններին իր մասնակցության մասին՝ Ալեքսեյ Նիկոլաևիչը պատասխանել է երեխաների հարցերին։ Թանգարանը նախատեսում է շարունակել հանդիպումները դպրոցականների և ուսանողների և ռազմական գործողությունների մասնակիցների միջև։
[ձախից|մինի|Հայրենական մեծ պատերազմի ճակատամարտի [Պատմական վերակառուցում|պատմական վերարտադրում]]
2016 թվականի մայիսի 9-ին Պադիկովո գյուղի դաշտում տեղի է ունեցել երկժամյա ռազմա-պատմական վերակառուցում թանգարանի ռազմական տեխնիկայի մասնակցությամբ՝ վերարտադրելով Հայրենական մեծ պատերազմի պատմությունից երեք դրվագ։ Մարտերի վերակառուցված հատվածներում դիտողները կարող են տեսնել գործողության մեջ գտնվող T-20 «Կոմսոմոլեց» թեթև քարշակը, Ռուսաստանում միակը, որը պահպանվել է իր սկզբնական վիճակում, «Վալենթայն» և «Ստյուարտ»  լենդ-լիզ տանկերը, Հաղթանակի մեքենաները` լեգենդար T-34-76 և T-34-85 միջին տանկերը, ИС-2 ծանր տանկը, СУ-100 և «Զվերաբոյ» ИСУ-152 ինքնագնաց հրետանիները:

2016-2020 թվականների նոյեմբերի 7-ին Ռուսաստանի ռազմական պատմության թանգարանի զրահամեքենաները ներկայացվել են Մոսկվայի Կարմիր հրապարակում անցկացվող՝ ի պատիվ 1941 թվականի շքերթի:

2017 թվականի մայիսի 9-ին թանգարանը մասնակցել է «Անմահ գունդ» միջազգային հասարակական շարժմանը, թանգարանի տարածքում ստեղծվել է հիշողության և փառքի պատ:

## Տեղակայում և աշխատանքային ժամեր
Ռուսական ռազմական պատմության թանգարանը գտնվում է Մոսկվայից 30 կմ հեռավորության վրա Նովորիժսկոյե մայրուղու երկայնքով Մոսկվայի մարզի Իստրա քաղաքային շրջանի Պադիկովո գյուղում «Դիվնի» («Дивный») ձիասպորտի ակումբի տարածքում:

Էքսկուրսիաները Ռուսաստանի ռազմական պատմության թանգարանում ամեն օր անցկացվում են անվճար՝ նախնական պայմանավորվածությամբ: Թանգարան հնարավոր է այցելել անհատապես կամ կազմակերպված խմբով (օրինակ, պատվիրել էքսկուրսիա դպրոցի համար, նույնպես անվճար): Հանգստյան օրերին թանգարանը բաց է առավոտյան 11-ից մինչև երեկոյան 16-ը: Աշխատանքային օրերին թանգարան այցելելու համար պետք է հայտ ներկայացնել թանգարանի կայքում:

## Ծանոթագրություններ

## Արտաքին հղումներ
* 
* 

Կատեգորիա:2014 հիմնադրված թանգարաններ
Կատեգորիա:Հայրենական մեծ պատերազմի թանգարաններ
Կատեգորիա:Պատմության թանգարաններ
Կատեգորիա:Տեխնիկական թանգարաններ